         R O M Â N I A

JUDEŢUL HUNEDOARA 

   MUNICIPIUL  BRAD

        P R I M A R U L
   Nr. 233/11013/22.11.2023
R E F E R A T   D E   A P R O B A R E
privind aprobarea vânzării prin licitație publică a imobilului - teren, în suprafață de 565 mp., înscris în Cartea Funciară nr. 69289 Brad, proprietate privată a 
Municipiului Brad, situat în municipiul Brad, strada
 Șteampurile Vechi, F.N., județul Hunedoara

Pe terenul proprietate privată a Municipiului Brad, identificat prin C.F. nr. 69289 Brad, nr. cadastral 69289, în suprafață de 565 mp., situat în municipiul Brad, strada Șteampurile Vechi, F.N., județul Hunedoara s-a constatat că există edificată, înainte de anul 2000, fără autorizație de construire, o construcție cu destinația de locuință.

Terenul identificat se află în folosința îndelungată a constructorului imobilului, neaducând niciun venit bugetului local al Municipiului Brad.

Ținând cont de aceste aspecte, de solicitarea constructorului imobilului de a achiziționa terenul și de faptul că acesta nu poate primi o altă destinație de interes public, am inițiat prezentul proiect de hotărâre prin care am propus vânzarea prin licitație publică a terenului solicitat.

Consider că prin vânzarea acestui teren se realizează venituri suplimentare la bugetul local al Municipiului Brad care vor putea fi utilizate pentru finanțarea unor lucrări de investiții.

Pentru stabilirea prețului de pornire al licitației s-a comandat și întocmit Raportul de evaluare pentru opinarea valorii de piață, de către un expert evaluator autorizat, astfel fiind întocmit Raportul de Evaluare nr. 33 D/10.08.2023 potrivit căruia prețul de vânzare este de 3,47 euro/mp. (17,12 lei/mp.), respectiv 9.673 lei/proprietate [1.961 euro/proprietate (curs BNR la data evaluării, respectiv la data de 02.08.2023: 1 euro = 4,9339 lei)].

În conformitate cu prevederile legale în vigoare s-a întocmit Documentația de atribuire privind vânzarea prin licitație publică deschisă a imobilului - teren constând în: caiet de sarcini, fișa de date a procedurii, contract de vânzare – cumpărare ( cadru ), formulare și modele de documente, extras de carte funciară pentru informare nr. 69289 Brad.
Precizez că vânzarea se va face de către Municipiul Brad, în calitate de proprietar, actul de vânzare - cumpărare urmând a fi încheiat în formă autentică și semnat, în numele și pentru Municipiul Brad, de către Primarul Municipiului Brad.


În contextul celor de mai sus am inițiat prezentul proiect de hotărâre prin care am propus  aprobarea vânzării prin licitație publică a imobilului - teren, în suprafață de 565 mp., înscris în Cartea funciară nr. 69289 Brad aparținând proprietății private a Municipiului Brad, situat în municipiul Brad, strada Șteampurile Vechi, F.N., județul Hunedoara și propun plenului Consiliului Local Brad dezbaterea și aprobarea acestuia în forma prezentată.

 Invoc în susţinerea propunerii mele prevederile art. 553 alin. (1), alin. (4), art. 555, 
art. 1650 şi următoarele din Legea nr. 287/2009, republicată, privind Codul Civil, cu modificările si completările ulterioare, ale art. 129 alin. (2) lit. c), alin. (6) lit. b) și art. 311, art. 317, art. 334 - 346, art. 354, art. 355, art. 363 din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

